**DOLOŽKA ZLUČITEĽNOSTI**

**návrhu nariadenia vlády s právom Európskej únie**

1. **Navrhovateľ:** Ministerstvo zdravotníctva Slovenskej republiky.
2. **Názov návrhu nariadenia:** Návrh nariadenia vlády Slovenskej republiky o ochrane zdravia zamestnancov pred rizikami súvisiacimi s expozíciou karcinogénnym faktorom, mutagénnym faktorom alebo reprodukčne toxickým faktorom pri práci.

3. **Predmet návrhu nariadenia vlády je upravený v práve Európskej únie:**

1. v primárnom práve v článku 153 ods. 1 písm. a) a ods. 2 písm. b) a v článku 168 Zmluvy o fungovaní Európskej únie (Ú. v. EÚ C 202, 7.6.2016),

b) v sekundárnom práve

* + v smernici 2004/37/ES Európskeho parlamentu a Rady z 29. apríla 2004 o ochrane pracovníkov pred rizikami z vystavenia účinkom karcinogénom, mutagénom alebo reprodukčne toxickým látkam pri práci (šiesta samostatná smernica v zmysle článku 16 ods. 1 smernice Rady 89/391/EHS) (kodifikované znenie) (Ú. v. EÚ L 158, 30.4.2004) v platnom znení, gestor Ministerstvo zdravotníctva Slovenskej republiky,
  + v nariadení Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31.12.2008) v platnom znení, gestor Ministerstvo hospodárstva Slovenskej republiky.

c) nie je obsiahnutá v judikatúre Súdneho dvora Európskej únie.

4. **Záväzky Slovenskej republiky vo vzťahu k Európskej únii:**

a) lehota na prebranie príslušného právneho aktu Európskej únie

- smernica Európskeho parlamentu a Rady (EÚ) 2022/431 z 9. marca 2022, ktorou sa mení smernica 2004/37/ES o ochrane pracovníkov pred rizikami súvisiacimi s expozíciou karcinogénom alebo mutagénom pri práci: 5. apríla 2024

b) šetrenie v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení

- Šetrenie č. EUP(2022)10189 v súvislosti s transpozíciou smernice Európskeho parlamentu a Rady (EÚ) 2017/2398, ktorou sa mení smernica 2004/37/ES o ochrane pracovníkov pred rizikami súvisiacimi s expozíciou karcinogénom alebo mutagénom pri práci (Ú. v. EÚ L 345, 27.12.2017), ktoré sa týkalo limitnej hodnoty expozície pre faktor „respirabilný prach kryštalického oxidu kremičitého“. Európska komisia vo svojom oznámení kontaktnému miestu EÚ Pilot Slovenskej republiky zo dňa 17.3.2023 požiadala o dodatočné informácie k šetreniu č. EUP(2022)10189.

Ministerstvo zdravotníctva SR informovalo Európsku komisiu, že pripravuje transpozíciu smernice Európskeho parlamentu a Rady (EÚ) 2022/431 z 9. marca 2022, ktorou sa mení smernica 2004/37/ES o ochrane pracovníkov pred rizikami súvisiacimi s expozíciou karcinogénom alebo mutagénom pri práci (Ú. v. EÚ L 88, 16.3.2022) do návrhu nariadenia vlády Slovenskej republiky o ochrane zdravia zamestnancov pred rizikami súvisiacimi s expozíciou karcinogénnym faktorom, mutagénnym faktorom alebo reprodukčne toxickým faktorom pri práci.

V rámci návrhu nariadenia vlády je v prílohe č. 2, tabuľke č. 1, poradovom čísle 34 uvedené podľa požiadavky Európskej komisie v úplnom terminologickom súlade so znením uvedeným v prílohe III smernice 2004/37/ES Európskeho parlamentu a Rady z 29. apríla 2004 o ochrane pracovníkov pred rizikami súvisiacimi s expozíciou karcinogénom, mutagénom alebo reprodukčne toxickým látkam pri práci (šiesta samostatná smernica v zmysle článku 16 ods. 1 smernice Rady 89/391/EHS) (kodifikované znenie) (Ú. v. EÚ L 158, 30.4.2004) v platnom znení:

„*Respirabilný prach kryštalického oxidu kremičitého*

*respirabilná frakcia25) 0,1 mg · m-3)(NPEL priemerný)*“.

c) informácia o právnych predpisoch, v ktorých sú uvádzané právne akty Európskej únie už prebrané

- nariadenie vlády Slovenskej republiky č. 356/2006 Z. z. o ochrane zamestnancov pred rizikami súvisiacimi s expozíciou karcinogénnym a mutagénnym faktorom pri práci v znení neskorších predpisov.

5. **Návrh nariadenia vlády je zlučiteľný s právom Európskej únie:**

- úplne.